Ajuntament de ... 

ORDENANÇA FISCAL NÚM. 25

TAXA PER LA PRESTACIÓ DE SERVEIS EN LA PISCINA MUNICIPAL

Article 1r.- Fonament i naturalesa

A l’empara del previst als articles 57 i 20.4.o) del text refós de la Llei reguladora de les Hisendes Locals aprovat pel Reial decret legislatiu 2/2004, de 5 de març (TRLRHL), de conformitat amb allò que disposen els articles 15 a 19 d’aquest text legal, aquest Ajuntament estableix la taxa per la prestació de serveis i la realització d’activitats en la piscina municipal, que es regirà per la present Ordenança fiscal.

Article 2n.- Fet imposable

Constitueix el fet imposable de la taxa la prestació de serveis i la realització d’activitats de competència local en la piscina municipal.

Article 3r.- Subjectes passius

Són subjectes passius de la taxa, en concepte de contribuents, les persones físiques que sol·licitin o es beneficiïn de la prestació de serveis o la realització d’activitats en la piscina municipal.

Article 4t.- Responsables i successors.

1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

Article 5è.- Beneficis fiscals

1. No s’aplicaran exempcions ni bonificacions per a la determinació del deute tributari que els subjectes passius hagin de satisfer per aquesta taxa.

2. A l’article 6.2 d’aquesta Ordenança es contenen tarifes reduïdes, aplicables quan els subjectes passius acreditin escassa capacitat econòmica.

Article 6è.- Quota tributària

1. La quantia de la taxa es determinarà aplicant les tarifes següents:

	
	€

	1.Abonament per temporada
	

	...
	

	...
	

	2. Entrades
	

	Laborables:
	

	Festius:
	


2. En situacions d’escassa capacitat econòmica, que valorarà l’Àrea de Serveis Socials de l’Ajuntament, s’aplicaran les tarifes reduïdes següents:
	 
	€

	..........
	


Article 7è.- Meritació i període impositiu

1. En el supòsit de serveis de recepció singular, la taxa es merita quan es presenta la sol·licitud del servei.
2. En el supòsit de serveis que s’estenen a diversos mesos, la taxa es meritarà en el moment en el qual s’iniciï la prestació del servei o la realització d’activitats en la piscina municipal.

Article 8è.- Règim de declaració i d’ingrés

1. El pagament de les entrades pels usuaris que no tenen cap abonament s’efectuarà en el moment d’entrada en el recinte.

2. El pagament de la taxa en cas d’abonament de temporada s’efectuarà en el moment de formular la sol·licitud.

Article 9è.- Infraccions i sancions

Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança general.

Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ...... i que ha quedat definitivament aprovada en data ......, entrarà en vigor al dia següent al de publicació en el Butlletí Oficial de la Província de Barcelona i regirà fins la seva modificació o derogació expressa.
